Държавен вестник, бр. 58, 2025 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  58
(3) Командирът (началникът) прочита 
заповедта за награждаване и с кратко слово 
разяснява заслугите на удостоените с награда 
военнослужещи. След това връчва наградите 
по старшинство, като поздравява наградените. 
На поздрава наградените отговарят: „Служа 
на Република България“, и заемат местата 
си в строя. Наградите на ротите (батареите, 
звената) се приемат от техните командири 
(началници).
(4) Когато на трибуната присъстват офи­
циални гости, командирът (началникът) на 
военното формирование в съответния ред 
може да им даде думата за приветствие.
Производство в офицерско (сержантско) звание 
и връчване на дипломите на випускниците от 
военните училища и Военна академия
Чл. 585. (1) Производството на випускни­
ците от военните училища и Военна академия 
се провежда по решение и със заповед на 
министъра на отбраната в техните райони 
или на исторически места в присъствието 
на представители на държавната и местната 
администрация, на местното самоуправление, 
на командири и началници, граждани и близки 
на випускниците.
(2) Тържеството се провежда в празнична 
обстановка.
(3) За провеждане на церемонията участ­
ниците се построяват на указаното място в 
определеното време.
(4) Посреща се командващият церемонията.
(5) Посреща се бойното знаме съгласно 
чл. 571.
(6) За посрещане на официалния гост 
командващият церемонията подава команда 
(нап­ример): „Роти, РАВНИС!, МИРНО!, За 
среща отдясно, за по-ЧЕСТ!“. Отдава чест, 
подхожда към него, среща го на 10 м от десния 
фланг на строя и му рапортува (например): 
„Господин (госпожо) генерал-майор, воен­
нослужещите от ....... за ....... са построени, 
командващ ..... полковник Иванов (Иванова)“. 
След рапорта прави крачка вляво, прави три 
строеви крачки, обръща се кръгом и съпро­
вожда госта от външната страна на строя. 
Оркестърът изпълнява „Срещен марш“, като 
по време на рапорта и поздрава не свири. 
(7) Пред бойното знаме гостът се спира 
и се покланя. Следва „Химн на Република 
България“. 
(8) Гостът поздравява випускниците (нап­
ример): „Здравейте, випускници!“ следва 
отговор: „Здраве желаем, господин (госпожо) 
генерал-майор!“, поздрав: „Поздравявам ви с 
....... !“, отговор вик „Ура“ до спирането пред 
следващия блок или заемането от него на 
определеното място.
(9) Тържеството се открива с кратко слово 
на командващия церемонията.
(10) След словото се прочита заповедта 
за обявяване на наименованието на випуска, 
за производството в офицерско (сержантско) 
звание на випускниците и за награждаване 
на първенците.
(11) За награждаване на първенците се 
подава команда (например): „Първенците 
пред строя ходом МАРШ!“. По тази команда 
те се построяват пред строя в указания ред и 
получават пагони, дипломи и награди. След 
това по команда: „Първенците на местата си 
ходом МАРШ!“, заемат местата си в строя.
(12) За връчване на пагоните, дипломите 
и наградите на останалите випускници се по­
дава команда (например): „За получаване на 
дипломите, отдясно, по един, ходом МАРШ!“. 
По тази команда от левия фланг на всеки 
блок с випускници се изнася маса, на която 
са подредени дипломите и пагоните. Опреде­
лените за връчване на дипломите и пагоните 
заемат местата си до масите. Випускниците 
в указания ред с интервал 8 – 10 крачки под 
звуците на барабанен марш преминават и по­
лучават дипломите, след което самостоятелно 
заемат мястото си в строя.
(13) След връчване на дипломите, пагоните 
и наградите може да се произнасят слова от 
официалните гости на тържеството по реда 
на старшинството. Слово-отговор произнася 
първенецът на випуска.
(14) По команда на командващия цере­
монията (например): „Роти, МИРНО!“, „За 
славните победи на Българската армия, за 
по-ЧЕСТ!“, оркестърът изпълнява първите 
четири такта след сигналите на „Велик е 
нашият войник“. Военнослужещите от строя 
изпълняват вик „УРА!“. 
Чл. 586. По разпореждане на министъра 
на отбраната след производството на випуск­
ниците може да се проведе тържествена заря.
Чл. 587. При призводство в първо офи­
церско, сержантско звание випускниците 
преминават в тържествен марш.
Чл. 588. Посрещането и изпращането на 
знамената реликви и бойните знамена се 
извършва съгласно този устав.
Чл. 589. Тържеството завършва, като бло­
ковете под звуците на маршове се отвеждат 
на определените им места.
Тържествено изпращане на военнослужещ 
в резерва
Чл. 590. (1) Изпращането на военнослужещ 
в запаса се провежда служебно, а не по лично 
желание, или в други случаи по решение на 
командира на военното формирование – в 
тържествена обстановка пред целия личен 
състав на военното формирование. 
(2) Личният състав на военното форми­
рование и военнослужещият, преминаващ в 
резерва, се построяват на плаца в определеното